title: Aladrada Ediciones
text: Aladrada Ediciones ye una interpresa editorial aragonesa con seu social en o municipio de Zaragoza (Comarca Central). Ye constituita como editorial d'una asociación cultural d'o mesmo nombre y fue establita en 2009.
  
  Ha servito ta dar publicación a tractatos y ensayos d'a más pura filolochía y lingüistica sobre l'aragonés. A suya Biblioteca de las Lenguas de Aragón ye una colección fundamentalment adedicata a la divulgación scientifica, y contiene, d'entre belatras actuals, as obras más sinyaleras d'os primers investigadors de l'aragonés, como Antoni Badia, Manuel Díaz Rozas, Francisco Otín y Duaso, Joaquín Costa, Vicente Ferraz Castán, Pedro Arnal Cavero, Josep Maria de Casacuberta, W. D. Elcock y o propio pionero de pioners Jean-Joseph Saroïhandy.
  
  Tamién ha publicato o Mapa lingüístico de Aragón (2012) o Informe añal 2014 sobre a situazión de a luenga aragonesa (2015), as biografías de José Pardo Asso, Benito Coll u Rafael Andolz y bells libros escolars como os manuals Aragonés ta Primaria (2013) u Aragonés ta Secundaria (2014).
  
  Vinclos externos 
   Pachina d'a editorial Aladrada.
  
  Editorials d'Aragón
  Literatura d'Aragón